RESOLUCIÓN do 15 de xuño de 2004, da Delegación Provincial de Pontevedra, pola que se dispón o rexistro, o depósito e a publicación, no Diario Oficial de Galicia, da revisión salarial para o ano 2004 do convenio colectivo da empresa Mª Carmen Porto Diéguez.
CONSELLERÍA DE ASUNTOS SOCIAIS, EMPREGO E RELACIÓNS LABORAIS — III. OUTRAS DISPOSICIÓNS — 19/07/2004

Vista a acta da revisión salarial para o ano 2004 do convenio colectivo da empresa Mª Carmen Porto Diéguez, con nº de código 3603552, que tivo entrada no rexistro único do edificio administrativo da Xunta de Galicia en Vigo o día 10-6-2004, subscrita en representación da parte económica pola representación da empresa, e da parte social, polo delegado de persoal, en data 20-5-2004. De conformidade co disposto no artigo 10 do convenio colectivo e no artigo 90.2º e
3º, do Real decreto lexislativo 1/1995, do 24 de marzo, polo que se aproba o texto refundido da Lei do Estatuto dos traballadores, Real decreto 1040/1981, do 22 de maio, sobre rexistro e depósito de convenios colectivos de traballo e Real decreto 2412/1982, do 24 de xullo, sobre traspaso de funcións e servizos da Administración do Estado á Comunidade Autónoma de Galicia, en materia de traballo, esta delegación provincial
ACORDA:
Primeiro.-Ordenar a súa inscrición no libro de rexistro de convenios colectivos de traballo, nesta delegación provincial e a notificación ás representacións económica e social da comisión negociadora.
Segundo.-Ordenar o seu depósito no Servizo de Relacións Laborais, Sección de Mediación, Arbitraxe e Conciliación.
Terceiro.-Dispoñer a súa publicación no Diario Oficial de Galicia.
Vigo, 15 de xuño de 2004.
Joaquín Macías Sánchez
Delegado provincial de Pontevedra
En Vilagarcía de Arousa, sendo as 10.00 horas do día 20 de maio de 2004, reúnense nos locais da empresa Mª Carmen Porto Diéguez, a comisión negociadora do convenio colectivo da empresa, formada por Breixo Redondo Porto, con NIF 35460333-Z, en representación da empresa e Joaquín Tobío Ces, NIF 35453054-Z, en representación dos traballadores.
O obxectivo da reunión é conseguir un acordo para a sinatura da revisión salarial do convenio colectivo da empresa e fixar o incremento salarial para o ano 2004.
Unha vez analizadas as novas táboas de salarios presentadas polas dúas partes, refúndese nunha única táboa de salarios que é aceptada por ambas as partes, acordándose un incremento salarial do 6% sobre os salarios do ano 2003, e un incremento do 10% sobre a cantidade aboada aos traballadores en concepto de complemento de transporte, resultando un importe de 60,50 euros mensuais.
E, non tendo máis asuntos que tratar, por ter chegado a un acordo no incremento salarial para o ano 2004, dáse por rematada a reunión, acordándose a sinatura da nova táboa de salarios con data de hoxe.
Pola empresa
Polos traballadores
Táboa salarial ano 2004
Oficial administrativo 1ª
810,48 euros
Auxiliar administrativo
586,14 euros
Dependente maior
806,13 euros
Dependente
586,14 euros
Condutor-repartidor 1ª
595,98 euros
Condutor-repartidor 2ª
586,14 euros
Condutor-camión
605,81 euros
Repartidor
576,28 euros
Mecánico montador
591,06 euros
Mozo repartidor
576,28 euros
Instalador
591,06 euros
Axudante instalador
586,14 euros
Xerente
806,13 euros
Almaceneiro
605,81 euros